《读无名氏粤西杂诗有感二首 其一》
清代·周馨桂

展卷吟馀涕自沱，危城若露痛如何。侵渔不畏脂膏竭，弃甲徒知犀兕多。

壮士皆能为盗贼，高楼正是沸笙歌。中丞坐啸真无事，铃阁梦香当枕戈。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。